Pteroglossus torquatus

Pteroglossus torquatus Pteroglossus generoko animalia da. Arasari lepokodunaLaboratorium Bergarako museoeko zoologia bildumako inbentarioa. edo tukantxo lepokoduna izena ematen zaio. Hegaztien barruko Ramphastidae familian sailkatua dago. Mexiko Hegoaldetik Kolonbiaraino eta Venezuelako zenbait lekutan.

 Deskribapena 
Arasari lepokodunak bizkar beltza du gehienbat, luma berde batzuekin. Garondoan marra gorrixka dauka eta horri zor dio bere "lepokodun" izena eta latinezko "torquatus". Lepoko eta eztarriko lumak beltzaxkak dira, eta goiko isatsa eta ipurdia gorri distiratsuak dira. Behealdeko lumak eta bularrekoak horiak dira batez ere, eta marra beltz eta gorria dauka sabelaldean zehar, gerriko baten moduan.

Mokoaren goiko aldea zuri-grisa edo batzuetan zurixka da. Beheko mokoko eta goiko mokoaren beheko ertza beltzak dira. Goiko mokoaren beheko ertzean sakabanatutako hortz multzo baten itxura duten protuberantziak ditu. Mokoa arina da, gurutzatutako hezurrezko hagaxkaz egina baitago. Mokoa eta begiak inguratzen dituen azala kolore gorri distiratsukoa da eta begiak horiak.

Espezie honetan emea arraren antzekoa da, baina mokoa txikiagoa du. Arasari gazteak ez dira hain ikusgarriak. Batez besteko pisua 230 g ingurukoa da eta gorputzaren luzera 41 cm da batez beste.

 Erreferentziak 

 Ikus, gainera 
 Pteroglossus
 Ramphastidae

 Kanpo estekak 
 World Bird Names

Kategoria:Ramphastidae
Kategoria:Kolonbiako hegaztiak
Kategoria:Venezuelako hegaztiak